Video: Posttraumatiese gevolge van Covid-19Johan Hatting, ‘n voormalige nuusfotograaf, en sy beste vriend, die vierpotige Kodak, het ŉ ondersteuningsgroep op Facebook begin wat mense toerus met inligting en ondersteuning hiervoor verskaf. (Foto: ‘n Skermgreep uit die video.) Dit is welbekend dat dit tot posttraumatiese stres kan lei as iemand by die dood omdraai, en ŉ besoek aan ŉ hospitaal is gewoonlik nie ŉ aangename ervaring nie, selfs in die beste omstandighede. As jy met ŉ potensieel dodelike siekte, soos Covid-19, gediagnoseer word, meen sielkundiges en beraders dit kan ŉ uitwerking op jou geestesgesondheid hê. Die syfers van die Nasionale Instituut vir Oordraagbare Siektes het vroeër die week getoon dat sowat 17 000 pasiënte vir Covid-19 in die hospitaal behandel is. Sowat 2 400 van hulle was in hoësorgeenhede. Johan Hattingh, ŉ voormalige nuusfotograaf wat in Irak en Sudan gewerk het, lei self aan posttraumatiese stres. Hy en sy beste vriend, die vierpotige Kodak, het ŉ ondersteuningsgroep op Facebook begin wat mense toerus met inligting en ondersteuning hiervoor verskaf. Besoek die ondersteuningsgroep by PTSD SA op Facebook vir meer inligting of nader die Suid-Afrikaanse Depressie-en-angsgroep se webwerf vir hulp.